# เยาวเรศ นิสากร
เยาวเรศ นิศากร (มักเขียนเป็น นิสากร) เป็นนักแสดงหญิงชาวไทย

ประวัติ

เกิดที่ จ.นครสวรรค์ วันที่ 11 เมษายน 2484  ชื่อจริงคือ พวงเพ็ญ แสงสว่างวัฒนะ บิดาเป็นนักการเมืองของจังหวัดและที่ปรึกษารองนายกรัฐมนตรี ประมาณ อดิเรกสาร รวมทั้งเจ้าของธุรกิจห้างแสงอรุณ ข้างโรงหนังควีนส์ วังบูรพา ซึ่งเป็นห้างสรรพสินค้าใหญ่ที่สุดแห่งแรกในย่านนั้นก่อนมีห้างเซ็นทรัลเยาวเรศ นิศากร ,การสั่งจิตใต้สำนึกเพื่อสุขภาพกายและใจ,Editor 1999 ISBN 974-90920-1-5 หน้า 17-27

ชีวิตส่วนตัว
คู่ชีวิตคือ สมชาย จันทวังโส ช่างภาพและประชาสัมพันธ์ในวงการบันเทิง  มีบุตรธิดา 2 คน (คนน้องชื่อ ธัชพล จันทวังโส นักแสดงละครทีวีชุดของสามเศียร และละครพิเศษเนื่องในวันแม่แห่งชาติ ปี 2537 เรื่อง อันชนกชนนีนี้รักเจ้า ของ ศุภลักษณ์ คนพี่ชื่อ เพชรดา จันทวังโส  มีกิจการสอนดนตรี และ เป็นล่าม/นักแปล ที่ประเทศเยอรมัน)

วงการบันเทิง
 เริ่มต้น 
เยาวเรศได้รับตำแหน่งรองอันดับหนึ่งนางงามสไบทิพย์ งานแสดงสินค้าไทย ณ วังสราญรมย์ โดยใช้ชื่อ เยาวเรศ นิศากร จบชั้นมัธยมปีที่หกจากโรงเรียนราชินี สามเสน เริ่มทำงานเป็นครูพิเศษสอนพิมพ์ดีด โรงเรียนเขมะสิริอนุสสรณ์ พร้อมกับช่วยงานที่ห้างแสงอรุณในฐานะพนักงานธรรมดากินเงินเดือน เดือนละ 150 บาท เมื่อรัตน์ เศรษฐภักดี ผู้กำกับการแสดง ได้พบพนักงานพวงเพ็ญ จึงชวนให้ลองเล่นหนัง เยาวเรศ นิศากร,หน้า 23-25

ภาพยนตร์  
แสดงหนังเรื่องแรกชื่อมัตติกาแม้ว่าหนังเรื่องนี้จะทำรายได้ไม่มากแต่ก็แจ้งเกิดให้เยาวเรศได้อย่างสวยงาม บทบาทเด่น ๆ เช่น ดารานำแสดงภาพยนตร์คู่กับดาราตุ๊กตาทอง ทักษิณ แจ่มผล ใน จ้าวแผ่นดิน (2511), คู่กับ มิตร ชัยบัญชา, เพชรา เชาวราษฎร์ ใน พระลอ ตลอดจนบทสมทบเด่น ๆ อีกจำนวนมาก  เช่น นางสาวโพระดก (2507), เพชรตัดเพชร (2509), อีแตน (2511), แม่นาคพระนคร (2513) และ แหวนทองเหลือง (2516) เป็นต้น 

เยาวเรศนับว่าเป็นผู้ทุ่มเทให้กับการแสดงมาก ครั้งหนึ่งเธอเคยแสดงภาพยนตร์เรื่องอีแตนให้กับทางละโว้ภาพยนตร์ พระเจ้าวรวงศ์เธอ พระองค์เจ้าอนุสรมงคลการ องค์ผู้กำกับแห่งบริษัทละโว้ภาพยนตร์ ได้ซื้อชุดเครื่องบันทึกเสียงลำโพงคู่แบบตั้งโต๊ะ(คอนโซล) รุ่นใหม่ล่าสุด ประทาน ขณะถ่ายทำเรื่อง อีแตน ด้วยการแสดงเป็นที่พอพระทัยยิ่ง พ.ศ. 2511

หรือครั้งหนึ่งเกิดป่วยกะทันหันมีอาการไข้สูงมากในวันปิดกล้องที่ต่างจังหวัด ด้วยความรับผิดชอบงานถึงขนาดนอนซมไปกับรถกองถ่ายเพื่อเข้าฉากแสดงจนเสร็จเรียบร้อยด้วยดี 

การรับงานไม่มากทำให้มีเวลาเตรียมตัวทำความเข้าใจบทที่ได้รับ บางครั้งหลบไปซ้อมอ่านบท ทำท่าทางแสดงคนเดียวช่วงพักการถ่ายทำจนเพื่อนนักแสดงรุ่นพี่ (พูลสวัสดิ์ ธีมากร) กับพวก ซึ่งย่องตามไปแอบดู หัวเราะกันคิกคักหลังพุ่มไม้ ส่วนเสื้อผ้าหน้าผมแล้วแต่ช่างจัดการให้โดยไม่สนใจติดสวยแต่ไม่สมบทบาท ผู้ชมจึงเห็นเธอในบทเจ้าหญิงสวยเลิศหรูจนถึงชาวบ้านสวมเสื้อโทรม ๆ นุ่งผ้าถุงเก่าคร่ำทั้งในจอเงินและจอแก้ว

โทรทัศน์  
แสดงละครโทรทัศน์ครั้งแรก ออกอากาศสดที่ ช่อง 4 บางขุนพรหม คู่กับ ฉลอง สิมะเสถียร เรื่อง คุณแม่ไม่โง่ ของคณะกัญชลิกา, รับบทนางเอกหลายเรื่องของคณะไท-ทัศน์ ที่ ททบ.7 ขาวดำ (ททบ.5 ปัจจุบัน) เช่น พระบารมีปกเกล้า-เจ้าพระยา คู่กับ ธานินทร์ อินทรเทพ, สาวเหนือ เสือกรุง คู่กับ ชรินทร์ นันทนาคร, ดอกไม้ในกองฟาง คู่กับ สุเทพ วงศ์กำแหง และละครคณะลูกไทย เรื่อง ขุนศึกวังหน้า คู่กับ อดุลย์ ดุลยรัตน์ รวมถึงละครการกุศล ชีวิตยังไม่สิ้น ของสมาคมผู้สื่อข่าวบันเทิง ประชันบทกับ มิตร-เพชรา ร่วมด้วยนักแสดงรับเชิญ อาภัสรา หงสกุล และ จีรนันท์ เศวตนันท์ (2511) 

นอกจากนี้เธอยังเป็นดารานำแสดงหนังชุดเด่นของรัชฟิล์มทีวี ยุคแรก เช่น ปีกกินรี (2509) คู่กับ สมชาย ศรีภูมิ ทาง ททบ.7 ขาวดำ บ่ายวันอาทิตย์ ตามด้วยบท เอื้อย-อ้าย ในหนังทีวีภาคค่ำเรื่องแรกของช่อง 7 สี ร่วมกับดาราฟิล์ม (ดาราวิดีโอ ปัจจุบัน) เรื่อง ปลาบู่ทอง (2510), บทพระนางมัทรีใน  พระเวสสันดร (2512) ทั้งสองเรื่องได้รับความนิยมอย่างสูง นำแสดงคู่กับ พัลลภ พรพิษณุประวัติเยาวเรศ นิศากร, นิตยสารดาราภาพ, เมษายน 2512

ธุรกิจ 

ชอบทดลองทำสิ่งใหม่ ไม่หยุดนิ่ง เริ่มจากการเป็นเจ้าของและแม่ครัวร้านเบเกอรี่-ไอศกรีม สูตรของเธอเองที่มี ภัทราวดี ศรีไตรรัตน์ เป็นหนึ่งในบรรดาลูกค้าประจำของร้าน, เปิดร้านขายต้นไม้ ร้านสเต็ก ศึกษาค้นคว้าเกี่ยวกับพลังจิตใต้สำนึก แต่กลับประสบความสำเร็จอย่างต่อเนื่องกับงานวิทยุ รายการต่าง ๆ เช่น คุยเฟื่องเรื่องดารา, คุยเอ๊า คุยเอากับเยาวเรศ และ แรงใจจากเรา เยาวเรศ นิศากร เป็นต้น ด้วยน้ำเสียงเป็นเอกลักษณ์และความเป็นตัวเองตามธรรมชาติในการพูดคุยกับดาราและผู้ฟัง เมื่อหลายปีที่ผ่านมา ควบคู่กับงานแสดงละครโทรทัศน์ ของค่ายสังกัดตระกูลสังวริบุตรเป็นส่วนใหญ่

เป็นเพื่อนสนิทของนางเอกและดาราภาพยนตร์ที่เคยแสดงด้วยกัน เช่น อภิญญา วีระขจร (นางเสือดาว), บุษกร สาครรัตน์ (พระรถ-เมรี ,วังบัวบาน), ขวัญใจ สะอาดรักษ์ (ถิ่นผู้ดี, ชื่นชีวัน, จอมใจ) ฯลฯ มีดาราต่างประเทศที่ชื่นชอบคือ  จอห์น เวย์น พระเอกคาวบอยชื่อดังของฮอลลีวู้ด  

ล่าสุดเพิ่งเปิด สตาร์ฮิลริเวอร์แคว รีสอร์ต (Star Hill River Kwai Resort) ที่ จังหวัดกาญจนบุรี Star Hill River Kwai Resort|Facebook เมื่อเดือนตุลาคม พ.ศ. 2555

 ผลงานภาพยนตร์ 

 2506:  มัตติกา
 2506: ใจเพชร
 2506: อวสานอินทรีแดง 
 2507:  เล็บอินทรีย์ 
 2507: เลือดข้น 
 2507: ร้อยป่า 
 2507: ละอองดาว 
 2507: นางสาวโพระดก 
 2507: คมแสนคม 
 2507: หัวใจเถื่อน  
 2508: นางเสือดาว (ชื่อเดิม มงกุฏรักนักเลง)
 2508: รอยร้าว 
 2508: นางไม้
 2508: พระรถ-เมรี 
 2508: ชื่นชีวัน 
 2508: นางใบ้ 
 2508: ใจฟ้า
 2508: เงารัก 
 2508: เจ้าเมือง
 2508: ถิ่นผู้ดี 
 2508: จอมใจ
 2508: สามมงกุฎ
 2508: รัศมีแข
 2508: หนึ่งในสยาม 
 2508: ธนูทอง 
 2508: Crocodile River (ไทย-ฮ่องกง)Crocodile River (1965),IMdb.com
 2508: เงิน เงิน เงิน (คามิโอคู่กับ รุจน์ รณภพ) 
 2509:  จามเทวี 
 2509: หยกแดง 
 2509: หมอชนินทร์ผู้วิเศษ 
 2509: ซัมเซ็ง
 2509: อรุณเบิกฟ้า 
 2509: เชลยใจ 
 2509: ชุมทางรัก
 2509: เพชรสีเลือด
 2509: น้ำตาเทียน 
 2509: หงส์เหิร
 2509: ไทรคู่ 
 2509: มือนาง
 2509: สามเกลอเจอล่องหน 
 2509: เพชรตัดเพชร 
 2509: Night in Bangkok (ญี่ปุ่น-ฮ่องกง-ไต้หวัน)นิตยสารดาราภาพ เมษายน พ.ศ. 2512 ,Night in Bangkok (1966),IMdb.com 
 2510: สุภาพบุรุษเทื่ยงคืน  
 2510: สิงห์หนุ่ม 
 2510: บุหรงทอง 
 2510: กู่การะเวก 
 2510: เหนือนักเลง
 2510: บ้าบิ่นบินเดี่ยว
 2510: ใกล้รุ่ง
 2511: พระลอ 
 2511: อีแตน 
 2511: ปราสาทรัก
 2511: จ้าวแผ่นดิน 
 2511: สาวบ้านแต้
 2511: แสนพยศ
 2511: ไอ้หนึ่ง
 2511: สีดา
 2511: พันดง
 2511: สาปสวาท
 2512: เสน่ห์สาวบ้านแต้ 
 2512: เหนือทรชน 
 2512: ปีศาจแสนสวย 
 2512: จ้าวป่าช้า 
 2512: สมิงจ้าวท่า
 2512: ตุ๊กแกผี 
 2512: กินรี
 2512: เสือภูพาน
 2512: ยอดรักยูงทอง 
 2512: เทพบุตรสลาตัน 
 2512: พยัคฆ์เหนือ-เสืออีสาน-ยมบาลใต้
 2512: จอมคน
 2512: ไอ้แมวดำ 
 2512: แหวนประดับก้อย
 2512: ปราสาททราย
 2512: ความรักเจ้าขา
 2513: จอมโจรมเหศวร 
 2513: ปี่แก้วนางหงส์
 2513: แม่นาคพระนคร
 2513: สองสิงห์จ้าวพยัคฆ์
 2513: เทวีกายสิทธิ์
 2513: อินทรีทอง
 2513: ดาวพระเสาร์
 2513: เรารักกันไม่ได้
 2515: บุหงาหน้าฝน 
 2515: ไอ้แกละเพื่อนรัก 
 2515: ริมฝั่งแม่ระมิงค์
 2515: แสนทนง
 2515: แควเสือ
 2515: วังบัวบาน
 2515: แม่ปลาบู่
 2515: ฝนสามฤดู
 2515: หาดทรายแก้ว
 2515: ลานสาวกอด
 2516: แหวนทองเหลือง
 2516: เด่นดวงเดือน
 2517: นางสิบสอง
 2518: เมียเถื่อน
 2518: ผยอง
 2518: อภินิหารโกมินทร์
 2520: แม่ดอกกัญชา
 2523: บัวแก้ว บัวทอง
 2524: ฟ้าเพียงดิน
 2524: นกน้อย

 ละครโทรทัศน์ 
 พ.ศ.  เรื่อง  รับบท  ออกอากาศ ไม่ทราบปี  คุณแม่ไม่โง่  ช่อง 4 พระบารมีปกเกล้า-เจ้าพระยา  ททบ. 5 สาวเหนือ เสือกรุง ดอกไม้ในกองฟาง ขุนศึกวังหน้า 2509  ปีกกินรี 2510  ปลาบู่ทอง เอื้อย / พระสนมเอื้อย / พระชายาเอื้อย / อ้าย  ช่อง 7 2511  ชีวิตยังไม่สิ้น  ททบ. 5 2512  พระเวสสันดร พระนางมัทรี  ช่อง 7 2513  พิกุลทอง เจ้าหญิงพิกุลทอง  2515  ฝนสามฤดู จินดาเหมันต์ 2516  อุทัยเทวี อุทัยเทวี 2517  นางสิบสอง นางเภา 2518  โกมินทร์ 2519  บัวแก้ว บัวทอง 2520  พระทิณวงศ์ 2522  ภูตกาลี 2524  สังข์ทอง พระมเหสีมณฑา 2525  สุวรรณหงส์ 2526  ขวานฟ้าหน้าดำ 2527  ไชยเชษฐ์ 2528  มัสยา ศจี ราชบริรักษ์ 2529  แม่ปูเปรี้ยว แหวนทองเหลือง เสาวรส 2530  หนุ่มทิพย์ ละเอียด 2531  อีสา หม่อมพริ้ม รวีวาร 2532  แก้วตาเสือ แต่งกับงาน อุทัยเทวี ปริศนาของเวตาล 2533  ดวงตาสวรรค์ เหตุเกิดที่ สน. (รับเชิญ) ตอน ศุกร์ 13 2534  แม่หญิง ป้าแก้ว ตะวันชิงพลบ ดิน น้ำ ลม ไฟ พระชนนีรัศมีจันทรา 2535  ยอพระกลิ่น 2536  เกิดแต่ตม โสนน้อยเรือนงาม พระมเหสีเกศินี ละครสั้น ปากกาทอง ตอน ลมต้นฤดูฝน 2537  ละครสั้น ปากกาทอง ตอน ครูซ่อนกลิ่น 2538  สุดสายป่าน สายโลหิต อิ่ม ไกรทอง 2539  แม่นาคพระนคร 2540  น้ำใจแม่ 2541  อีสา-รวีช่วงโชติ ป้าแป้น ขวานฟ้าหน้าดำ 2542  พิศวาสอลเวง แม่นาค นางเอกหลังบ้าน ข้ามสีทันดร ป้าอ้วน (รับเชิญ) สาวน้อยร้อยมายา 2543  รากนครา นางเพ็ง หลวิชัยคาวี 2544  หัวใจในสุญญากาศ ฉันชื่อไศลา แก้วหน้าม้า เวียน 2545  พิกุลทอง รอยไถ ตามรักตามล่า 2546  นะหน้าทอง กระต่ายหลงจันทร์ ไฟสิ้นเชื้อ ยอพระกลิ่น 2547  กุลาแสนสวย สิงหไกรภพ แหวนทองเหลือง ประคอง 2548  บ้านร้อยดอกไม้ วีรบุรุษกองขยะ 2549  หลงเงาจันทร์ 2550  ปู่โสมเฝ้าทรัพย์ พระทิณวงศ์ 2552  ปลาบู่ทอง ยายสม 2553  คุณชายตำระเบิด 2555  กระสือจำศีล ยายสาย (กระสือยายสาย)  จ๊ะทิงจา ทีวี 2556  คุณหญิงบ่าวตั้ง 2557  ฟ้ามีตา ตอน คนตายขายคนเป็น  ช่อง 7 2558  ฟ้ามีตา ตอน แม่จ๋าอยู่ไหน สาวน้อยอ้อยควั่น บ้านทรายทอง ยายหลง 2559  ฟ้ามีตา ตอน วันปีใหม่กับเช้าวันจันทร์  2560  สังข์ทอง ยาย 2561  อุทัยเทวี ยาย 2564  ตุ๊กตา 

 การแสดงบนเวที 
 25--:  ฉางกาย 
 2555:  อัลไซเมอร์

นางแบบ
 นางแบบแฟชั่นและทรงผม ของโรงเรียนเสริมสวยเกศสยามที่มีชื่อเสียงในทศวรรษ 2510 รวมทั้งบนเวทีรับเชิญ/งานการกุศล  
 นางแบบนิตยสารต่างๆ ในอดีตถึงปัจจุบัน  เช่น  ดาราภาพ ,ดาราทอง ,การ์ตูนหนูจ๋า ,โวค (Vogue)